立四季考察法，有受贼贿犯律者得参送法司，如五部例，旨下，着爲令。转验封郎中，给假奉母还里。家居十馀年，会东林议起，以时应前疏荐元标、南星，故出为闽藩左参政，歴按察使。天启中，晋光禄寺卿，适魏良卿入赀为本寺署丞，数至时应私寓求谒不可得，公署见又不交一言，魏忠贤深恚恨，后再推卿贰，皆不报。羣小方共斥邹赵，因出时应为南通政司，旋冠带闲住。崇祯初，卒于家。生平勤学笃行，宏奖俊髦，为天下先。所许与士多当世名臣。时应父葬新建县，时应以庐墓，遂家焉，后裔今为新建人。子魏士冲，字四印，以荫补宅事，擢贵州都匀知府。崇祯帝死社